**Չաուաս էկոլոգիական կայան** (պորտ.՝ Estação Ecológica dos Chauás), էկոլոգիական կայան Բրազիլիայի Սան Պաուլու նահանգում։ Այն պաշտպանում է Ատլանտյան անտառի կենսաբազմազանության ծովածոցերի և ճահճուտների տարածքը ու մի քանի անհետացող տեսակների հայրենիքն է։

Տեղագրություն
-------------

Չաուաս էկոլոգիական կայանը գտնվում է Սան Պաուլու նահանգի Իգուապի մունիցիպալիտետում։ Ունի 2700 հա տարածք։ Նահանգապետ Պաուլո Էգիդիո Մարտինսը 1978 թվականի սեպտեմբերի 26-ին արձակեց 12.327 հրամանագիրը Իգուապիում ազատ հողատարածքը գյուղատնտեսության պետական քարտուղարությանը փոխանցելու մասին։ Չաուաս էկոլոգիական կայանը ստեղծվել է 1987 թվականի փետրվարի 6-ի 26.719 հրամանագրով՝ ազատ հողերի այս տարածքում։ Արգելոցը խստորեն պաշտպանվում է և բաց չէ զբոսաշրջիկների համար։ 
Չաուաս էկոլոգիական կայանն ընդգրկում է Սան Պաուլու նահանգի ծայր հարավում գտնվող Իգուապի Կանանեա ծովածոցի համալիրի մի մասը։ Մոմունա և Կովուչու գետերը հոսում են էկոլոգիական կայանով, որոնք գտնվում են Ռիբեյրա դե Իգուապի գետի ավազանում։ Բաղկացած է գետահովիտներից ու փոքր տեռասներից։ Հյուսիսային ծայրում ավելի բարձր տարածք կա։ Չաուաս էկոլոգիական կայանն Ատլանտյան անտառ կենսոլորտային արգելոցի մի մասն է։ Էկոլոգիական կայանը Լագամար Մոզաիկի մի մասն է։

Բուսական աշխարհ
---------------

Հազարավոր կիլոմետրերով ձգվող մանգլենիները, որոնք տարածվում են Պարանա նահանգի Պարանագուա քաղաքում, հանդիսանում են հարավ-ատլանտյան ծովային կյանքի կարևոր բուծման տարածքներ։ Լանջերի և առափնյա հարթավայրերի անտառները տեսակների մեծ բազմազանություն ունեն։ Բուսականությանը բնորոշ է ափամերձ հարթավայրում ու ճահիճներում աճող լայնատերև անտառը։ Այն հիմնականում ծածկված է բարձր ռեստինգային անտառով, որը հարուստ է բրոմելներով ու արմավենազգիներով։ Կա նաև Ատլանտյան անտառ բիոմի ողողատային խոնավ անտառը, այդ թվում՝ արմավենիները, լիաններն ու վերաբուսակները։ Կաքսետան աճում է Մոմունա գետի ափին։ Ողողված տարածքներում աճող այս ծառը ունի փափուկ փայտ, որն օգտագործվում է մատիտներ և կոշիկներ պատրաստելու համար։ Ժուսարան ևս վտանգված է։

Կենդանական աշխարհ
-----------------

Գետերը ջրային կրիաների ու լայնադունչ կոկորդիլոսների հայրենիքն են։ Կաթնասուններից նեոտրոպիկ ջրասամույրը և ջրախոզուկը ապրում են խոնավ վայրերում։ Ներկա է նաև պուման։ Բացահայտվել է թռչունների 220 տեսակ։ Ներառյալ՝ կապույտ բեբուկը (*Chiroxiphia caudata*), դեղին ոտքերով տինամը (*Crypturellus noctivagus*), բծավոր թևավոր լորն (*Odontophorus capueira*) ու հրավային տամանտուն (*Tamandua tetradactyla*): Քաղցրահամ ջրեր ունեցող ճահիճներին բնորոշ թռչուններից են ցախսարեկների նման թռչունները (*Phleocryptes melanops*)։ Վտանգի տակ հայտնված թռչնատեսակներն են՝ կարմրապոչ ամազոնը (*Amazona brasiliensis*), արակարին ու տինամը (*Tinamus solitarius*)։

Ծանոթագրություններ
------------------

1. 1 2 3 4 5 6
2. 1 2 3 4 5 6 7
3. 1 2
4. 1 2 3 4
5. ↑  «Արխիվացված պատճենը». Արխիվացված է օրիգինալից 2021 թ․ հոկտեմբերի 30-ին. Վերցված է 2021 թ․ մարտի 12-ին.

Աղբյուրներ
----------

* *ESEC dos Chauás* (պորտուգալերեն), ISA: Instituto Socioambiental, Վերցված է 2016 թ․ նոյեմբերի 17-ին
* «Estação Ecológica Chauas», *Ambiente Brasil* (պորտուգալերեն), Վերցված է 2016 թ․ նոյեմբերի 17-ին
* *Estação Ecológica dos Chauás* (պորտուգալերեն), Governo do Estado de São Paulo, Արխիվացված է օրիգինալից 2016 թ․ նոյեմբերի 17-ին, Վերցված է 2016 թ․ նոյեմբերի 17-ին `{{citation}}`: More than one of `|archivedate=` and `|archive-date=` specified (օգնություն); More than one of `|archiveurl=` and `|archive-url=` specified (օգնություն)
* *Estação Ecológica dos Chauás* (պորտուգալերեն), Via Rural, Արխիվացված է օրիգինալից 2016 թ․ նոյեմբերի 17-ին, Վերցված է 2016 թ․ նոյեմբերի 17-ին `{{citation}}`: More than one of `|archivedate=` and `|archive-date=` specified (օգնություն); More than one of `|archiveurl=` and `|archive-url=` specified (օգնություն)
* *Unidades de Conservação - Mosaico do Litoral Sul de São Paulo e do Litoral do Paraná - LAGAMAR* (Portuguese), ICMBio, Արխիվացված է օրիգինալից 2019 թ․ մայիսի 27-ին, Վերցված է 2016 թ․ սեպտեմբերի 19-ին`{{citation}}`: CS1 սպաս․ չճանաչված լեզու (link)